hu hu hu hu hu hu hu hu en pt es id hu hu hu hu sk hu hu hu hu hu hu sk hu hu es hu hu hu hu hu hu hu sv hu ca en en en en az hu hu hu de hu de sl de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Elindult a Pécs Lit irodalmi fesztivál – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Elindult a Pécs Lit irodalmi fesztivál
Facebook Twitter Tumblr Pinterest
A Csorba Győző Könyvtár és a Jelenkor közös szervezésű rendezvénye a Pécs Lit, ami egy menő irodalmi fesztivál. A megnyitó szeptember 14-én volt a Művészetek és Irodalom Házában.
A pécsi irodalom a 20. században vált legendássá, és nagy alakjait is emlegette Ágoston Zoltán, az 1958-ban indult, s szintén a város meghatározó folyóiratának, a Jelenkornak főszerkesztője. A fesztivál kapcsán pedig kijelentette: „Ez egyfajta manifesztációja annak, hogy Pécs milyen erős irodalmi műhely.” Miszler Tamás, a Csorba Győző Könyvtár igazgatója elmondta: intézményüknek már névadója okán is követnie kell az irodalmi hagyományokat, és felhívta a figyelmet arra is, hogy Pécs emblematikus írói, Weöres, Várkonyi, Csorba, Bertók mind könyvtárosok is voltak.
Hivatalosan Péterffy Attila polgármester nyitotta meg a rendezvényt. Szerinte a fesztivál túlmutat az irodalmon, a pécsiség megnyilvánulása. Azt is hozzátette: a városnak küzdeni kell kulturális intézményeiért, de a pécsiséghez hozzátartozik, hogy „ha megszűnik egy fesztivál – a POSZT -, hát születik helyette egy másik.”
Dr. Nagy Imre, a PTE BTK professor emeritusa Csorba Győzőről emlékezett meg a tőle megszokott filológiai alapossággal. Beszédében az archívum filozófiai fogalmát vette alapul, mely a lelki rend, világkép kapcsán egyfajta személyes mitológiára utal, melynek főszereplői: az archkon és a scolar. Előbbi, a mester és egyben apafigura Várkonyi Nándor, aki maga a személyes arculatot kapott az idő. Várkonyi valóban millió években mozgott otthonosan – elég csak a Sziriat oszlopai című művére gondolnunk. Csorba Apasirató című versében búcsúzik Várkonyitól. Az apai hagyomány letéteményezésének helyéül Várkonyi Pécset jelöli ki Csorba számára.
„Nekem a város mindörökre.” -írta Csorba Győző a Séta és meditáció című, sokat idézett versében. De vajon mire véljük ezt a mondatot? Szerelmi vallomásnak talán? A professzor felhívta a figyelmet arra, hogy Csorba az ötvenes években el akart költözni Pécsről, mindössze a fővárosi pénzkereseti lehetőség és lakásszerzés bizonytalansága miatt maradt végül a baranyai megyeszékhelyen. Érzékenyebb lelkű olvasók észre is vehetik a keserédesbe forduló Pécshez való viszonyt, mely több szövegben megjelenő árny – például a Flóra pihenő sötét tónusainak megjelenítésében. Vajon úgy értette, az idézett részt, hogy „ez jutott nekem”?
„Csorba mindig mást is mond, mint amit gondolnánk!” – intett óva Nagy Imre professzor, majd megosztotta az egybegyűltekkel a következőket: a költő a Séta és meditáció egyik első megjelenésekor a várost dőlt betűkkel nyomatékosította, egy későbbi kiadásban viszont ezt tovább fokozta: a korábbi dőlt helyett csupa nagybetűvel VÁROS Pécs. „Ez már kinyilatkoztatás, a letéteményezés felismerése és vállalása. A VÁROS már-már szakrális fényt kap.”
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
Bertók László Csorba Győző Könyvtár fesztivál Pécs Lit irodalmi fesztivál Várkonyi Nándor Weöres Sándor
Kővári János: Itt az ideje, hogy a pécsiek megismerkedjenek az igazsággal!
Egyeztetés indul a pécsi lakásgazdálkodási koncepcióról
Biológiai szúnyoggyérítést végez a Biokom Nkft.
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram